जब मनुष्य किसी दुःख से घबराकर भगवान से आश्रय-याचना करता हुआ जोर से उसका नाम लेकर पुकारता र्है, तब भगवान उसी समय भक्त की इच्छा के अनुकूल कार्य कर उसका दुःख दूर करते हैं। द्रौपदी ने आर्त स्वर में पुकारा था- ‘हे द्वारकावासी! हे गोपीजनप्रिय कृष्ण! क्या मुझ कौरवों से घिरी हुई को तू नहीं जानता? हे नाथ, ब्रजनाथ, दुःखनाशक जनार्दन! मुझ कौरवरूपी समुद्र में डूबी हुई का उद्धार करो। हे विश्वात्मा कृष्ण! हे महायोगी कृष्ण! कौरवों के बीच में हताश होकर तेरे शरण आने वाली मुझको तू बचा।’